Charles Osgood

Charles Egerton Osgood (20. november 1916 – 15. september 1991) oli väljapaistev Ameerika psühholoog, kes lõi konnotatiivse tähenduse mõõtmise meetodi – semantilise diferentsiaali.

Elukäik
Osgood sündis Massachusettsi osariigis Somerville'i linnas.

Charles Osgood abiellus 1939. aasta 27. juunil Cynthia Luella Thorntoniga. Abielust sündis kaks last.Biographical Sketch of Charles Egerton Osgood, Educator - Psychologist. Vaadatud 20.04.2014.

Töökäik
Bakalaureusekraadi sai Osgood 1939. aastal Dartmouthis ning oma filosoofiadoktori kraadi psühholoogia alal sai ta 1945. aastal Yale'i Ülikoolist. 1962. aastal sai ta Dartmouthist lisaks ka teaduste doktori kraadi.

Aastatel 1945–1946 oli ta teadur Yale'i Ülikoolis. Seejärel oli ta 1949. aastani Connecticuti Ülikooli psühholoogiadotsent ja aastatel 1949–1952 Illinoisi Urbana–Champaigni Ülikooli psühholoogiadotsent. Pärast seda oli ta kuni 1984. aastani sama ülikooli psühholoogiaprofessor. Lisaks oli ta ka ülikooli Kommunikatsioonikolledži Kommunikatsiooniuuringute Instituudi uurija-professor. Aastatel 1957–1984 oli ta instituudi direktor. Vahemikus 1962–1963 oli ta Ameerika Psühholoogide Assotsiatsiooni president.

Tema peamised uurimissuunad olid seotud psühholingvistika, tunnete omistamise ja nende afektiivse tähenduse kultuuridevaheliste uuringutega ja inimkonna psühhosotsiaalse dünaamika ja perspektiividega.

Osgood pälvis mitmeid auhindu, sealhulgas 1960. aastal saadud Ameerika Psühholoogide Assotsiatsiooni silmapaistva teadusliku panuse auhind ning 1971. aastal saadud sama organisatsiooni Kurt Lewini auhind.

Charles Osgood suri 1991. aastal.

GRIT
Külma sõja aegsete Ameerika Ühendriikide ja Nõukogude Liidu vaheliste pingete haripunktis sõnastas Osgood rahvusvaheliste suhete uue lähenemise, millele ta andis nimeks "Astmeline samaga vastamine pingete vähendamisel" (Graduated Reciprocation in Tension-reduction ehk GRIT). Esimest korda sõnastas ta lähenemise artiklis "Vastastikune initsiatiiv" (Reciprocal Initiative) ning ta arendas seda edasi oma mõjukas raamatus "Alternatiiv sõjale või allaandmisele" (An Alternative To War Or Surrender). Mõlemad tööd ilmusid aastal 1962.

Osgood lootis, et ta suudab võidurelvastumist tagasi pöörata läbi seeria hoolikalt välja töötatud mõlemapoolsete sammude, mis edendaksid järk-järgult kahe suurvõimu vahelist suuremat usaldust. Ta määrati ka Ühendriikide Relvastuskontrolli- ja Desarmeerimisagentuuri Sotsiaalteaduste Konsultatiivnõukokku (Social Science Advisory Board of the Arms Control and Disarmament Agency), kus ta oli tegev aastatel 1964 kuni 1971.An Inventory of the Charles E. Osgood Papers at the University of Illinois Archives Vaadatud 20.04.2014.

Teosed
 Charles E. Osgood, Method and Theory in Experimental Psychology. Oxford University Press, 1956.
 Charles E. Osgood, George Suci, & Percy Tannenbaum, The Measurement of Meaning. University of Illinois Press, 1957. ISBN 0-252-74539-6.
 Charles E. Osgood, "Suggestions for Winning the Real War with Communism," Journal of Conflict Resolution, Vol. 3 (1959), pp. 295–325.
 Charles E. Osgood, "Reciprocal Initiative", in The Liberal Papers, Doubleday/Anchor, 1962.
 Charles E. Osgood, An Alternative To War Or Surrender, University of Illinois Press, Urbana, 1962.
 Charles E. Osgood & Murray S. Miron (eds), Approaches to the Study of Aphasia, University of Illinois Press, 1963.
 Charles E. Osgood. Perspective in Foreign Policy. Palo Alto: Pacific Books, 1966. ASIN B0007DRMIS.
 Charles E. Osgood, William S. May, & Murray S. Miron, Cross Cultural Universals of Affective Meaning. University of Illinois Press, 1975. ISBN 0-252-00426-4.
 Charles E. Osgood, Focus on Meaning: Explorations in Semantic Space. Mouton Publishers, 1979.
 Charles E. Osgood, Psycholinguistics, Cross-Cultural Universals, and Prospects for Mankind. Praeger Publishers, 1988. ISBN 0-03-059433-2.
 Charles E. Osgood & Oliver Tzeng (eds), Language, Meaning, and Culture: The Selected Papers of C. E. Osgood. Praeger Publishers, 1990. ISBN 0-275-92521-8.

Viited

Kategooria:Ameerika Ühendriikide psühholoogid
Kategooria:Ameerika Psühholoogide Assotsiatsiooni presidendid
Kategooria:Külm sõda
Kategooria:Yale'i Ülikooli vilistlased
Kategooria:Sündinud 1916
Kategooria:Surnud 1991